**שו"ת - בית חינוך ומשפחה**

**תשע"ט - בנים**

**17-11 פרק א-** מהות הקשר בין איש ואישה

 **48-37 פרק ב-** איסור נגיעה,איסור ייחוד, שחיה וריקודים מעורבים, תשובה.

 **59-51 פרק ג-** שיקולים לבחירת בן זוג: בשלות נפשית, לימוד תורה, פרנסה, הרהורי עבירה.

 **78-66 פרק ד-** אירוסין, קידושין, נישואין. עדי קידושין, טבעת, כתובה, חופה, פסולי חיתון, נישואים אזרחיים,

 קידושי שחוק.

 **91-81 פרק ה-** מחויבויות האיש לאישה (עונתה, כסותה, שארה) ומחויבויות ממוניות(דרבנן), מחויבויות אישה לבעלה

 (מלאכות הבית, נכסי צאן ברזל ונכסי מילוג) , זכויות האישה לאחר גירושין/פטירת הבעל.

 **105-100 פרק ו-** מנהגי הבית. תקשורת טובה בין בני זוג : יכולות שיחה, קשיים בתקשורת, השכנת שלום.

**113-109 פרק ז (רק בנות) -** מצוות עונה: חיי אישות, משמעות החיבור הגופני, זמני ומצבי החיבור.

 **136-117 פרק ח (רק בנות) -** טהרת המשפחה : מחזור האישה, מבוא ביולוגי, טומאת הנידה והזבה, משמעות דיני טומאה

 וטהרה, דיני הרחקה, הפסק טהרה, שבעה נקיים, טבילה במקווה, שאלת רב.

 **146-139 פרק ט (רק בנות) -** כיסוי ראש: דת משה ודת יהודית, אופן הכיסוי, היכן חלה חובת הכיסוי, למה לכסות את

 הראש?

**149-160 פרק י-** גירושין: גט, עילות לגירושין, פירוק משפחה. שלום בית. הסכמה לגירושין. כפיית גט. כתיבת גט. הסכם

 קדם-נישואין. ייבום וחליצה, עגונה.

**181-184, 188-190 פרק יב** **( רק בנים):** התנהלותה של משפחה: שותפות בין בני זוג, כלכלה ומשפחה.

**195-200 פרק יג** **( רק בנים):**:קרבה בין איש לאשתו.

**203-213 פרק יד ( רק בנים):**: סוגה בשושנים, קרבה וריחוק בין בני זוג.

**פרק א- טובים השניים מן האחד**

**מהות הקשר שבין איש לאישה**

1. **מה ניתן ללמוד על משמעות החיבור בין איש לאישה מהעיון בפסוקי הבריאה בספר בראשית?**

בפרק א מתואר שהאיש והאישה נבראו יחד : " זכר ונקבה ברא אותם".

בפרק ב מתוארת בריאת האישה כתהליך של חיפוש עד למציאת הזיווג האמיתי. "לזאת יקרא אישה כי מאיש לוקחה זאת".

לומדים מכך שהאיש והאישה הם שניים נפרדים השואפים לחיבור אחד.

בפרק ה מופיע שוב האיחוד של הזכר והנקבה כאדם שלם: "זכר ונקבה בראם...ויקרא שמם אדם".

1. **הרב יוסף דב סולובייצ'יק למד משני סיפורי הבריאה של האדם שלנישואין יש שתי מטרות. כתוב את שתי המטרות האלה.**

א. פרו ורבו . איחוד גופני. "זכר ונקבה"

 ב. צורך בידידות. "לא טוב היות האדם לבדו". איחוד רוחני. "איש ואישה"

1. "**אמר רבן שמעון בן גמליאל: לא היו ימים טובים לישראל כחמישה עשר באב וכיום הכיפורים, שבהן בנות ירושלים יוצאות..." (תענית, פרק ד', משנה ח').**

 **ציין שני מאפיינים של הבגדים שלבשו בנות ירושלים במעמד זה, וכתוב את הנימוק שהוזכר במשנה לאחד מן המאפיינים האלה.**

תשובה: בגדים 1. לבנים. 2. שאולים. נימוק: כדי לא לבייש את מי שאין לו.

1. **בני זוג שרוצים לבדוק את התאמתם זה לזה לקראת נישואין — מה עליהם לברר וללבן ביניהם? כתוב שני פרטים.**

-שאיפות ומטרות משותפות

- שהם יכולים לקיים משפחה לגדל ולחנך ילדים בשותפות מלאה.

1. **חז"ל מנחים אותנו שבחיפוש בן/בת זוג עלינו לעמוד על תכונותיהם ומידותיהם. כתבי מהי התכונה המרכזית שחיפש אליעזר עבד אברהם בנערות חרן ומדוע תכונה זו מהותית כל כך על פי פירוש רש"י ?**

התכונה המרכזית שחיפש אליעזר היא גמילות חסדים. רש"י אומר רק מי שהיא גומלת חסדים ראויה להיכנס לביתו של אברהם הידוע כבית חסד . שאם לא כן היא אינה ראויה להיכנס לביתו של אברהם.

1. **קיימת חשיבות רבה בחיפוש תכונות משמעותיות בבחירת בן זוג. מה אמרו בנות ירושלים לבחורים כשיצאו לחולל בכרמים, בחמישה עשר באב וביום הכיפורים?**

שא נא עיניך וראה מה אתה בוחר, אל תסתכל רק במראה החיצוני , תן עיניך במשפחה (בחינוך), כנאמר "שקר החן והבל היופי אישה יראת ה' היא תתהלל ", " תנו לה מפרי ידיה ויהללוה בשערים מעשיה".

1. **מה המשותף לשני המועדים: ט"ו באב ויום הכיפורים שדווקא אז היו יוצאות בנות ישראל לחולל בכרמים?**

שני הימים הללו הם ימים של חסד, נחמה ומחילה. מהותם של ימים אלו משתקפת הן בצבע הלבן שלובשות הבנות והן בהשאלת הבגדים זו לזו- ביטוי לחסד ונתינה ולהפלת המעמדות.וכן מצביע על כוח ההתפייסות ככוח משמעותי בבניית בית.

1. **כיצד ניתן להסביר את האמירה :" בחור, שא נא עיניך וראה.."?**

השלב הראשון בחיפוש בן/ בת זוג הוא נשיאת העיניים- הגבהת המבט אל עבר מטרה עליונה, מתוך שאיפות נשגבות בבניית הבית. המשנה מתארת שלוש רמות של בחירה, זו למעלה מזו: 1. ע"פ הנוי- המראה החיצוני, 2. ע"פ המשפחה- הייחוס, 3. ע"פ המידות, יראת ה'. "אישה יראת ה' היא תתהלל", "תנו לה מפרי ידיה.."

הנוי הוא ביטוי למשיכה הגופנית, לנשיאת החן הראשונית, שיש להם מקום וערך רב אולם בנוסף אליהם יש להתבונן גם במשפחה: בסביבת הגידול, בחברה, בחינוך, ומעל הכל: "אישה יראת ה' היא תתהלל". האישיות, המידות, יראת השמיים והמעשים, תחושת ההתאמה הרוחנית- נשמתית.

**פרק ב - ובחרת בחיים**

**איסור קרבה/נגיעה**

1. **ישנה מחלוקת בפוסקים האם איסור נגיעה של חיבה הוא מדאוריתא או איסור דרבנן- מהו שורש המחלוקת בין הפוסקים?**

הרמב"ם סובר שאיסור נגיעה של חיבה הוא מהתורה משמע שאיסור מגע בין המינים הוא איסור מן התורה בפני עצמו, שכתוב:"לא תקרבו לגלות ערווה".

לפי הרמב"ן- איסור זה הוא סייג חכמים , המונע מלהגיע לאיסורים חמורים נוספים.

השולחן ערוך פסק כדעת הרמב"ם שאיסור נגיעה הוא איסור מן התורה.

הראי"ה קוק הוסיף שאם הנגיעה היא בקביעות גם הרמב"ן מודה שהאיסור מהתורה.

1. **מדוע צריך להקפיד על איסור נגיעה כל כך?**

מפני שכוחו של יצר העריות עצום ולכן צריך להעמיד סייגים וגדרות כדי לא להיכשל.

1. **הרב אלימלך בר שאול כותב: "כדי להדליק אש גדולה אין צורך ביותר מגפרור אחד..." . כתבי עפ"י משפט זה, את הסברו בנוגע לאיסור נגיעה בין חבר לחברה.**
בין חבר וחברה נוצרים קשרי קירבה ואהבה, ככל שהקשרים מתהדקים הולכת ומסתלקת גם הבושה וקשה לעצור את התהליך, לכן אמרו חז"ל: "אין אפוטרופוס לעריות"- קשה להישמר מאיסורים אלו, כשאין מעצורים, יכולים להגיע למצבים אסורים, ולכן הנגיעה בין חבר לחברה יכולה להוביל למעשים חמורים יותר, ולכן יש להישמר גם מניגעה.
2. **מדוע צריך לשמור על המגע בין איש לאישה שיהיה רק בחיבור בין איש לאשתו? לפי הרב יוסף צבי רימון.**

א. שימוש במגע עם נשים אחרות יש בזה קשר לא נכון ולא מתאים.

ב. זה גורם הפסד והכהייה של דבר חשוב כל כך שמוריד את קדושת החיבור בין איש לאשתו**.**

1. **כיצד נפסק להלכה בעניין מגע אקראי שאינו נובע מתוך חיבה, כגון מגע בין אנשים ונשים הנוסעים יחד בתחבורה ציבורית?**

הרב משה פינשטיין כותב- איסור "לא תקרבו" הוא דווקא דרך תאווה, ולכן אין לחשוש כשמדובר בהליכה שלא בדרך תאווה, כגון בנסיעה באוטובוס, אך אם יודע שיבוא לידי הרהור ימנע מללכת אם אין נחוץ לו.

1. **מה יעשה אדם שמוכרח ללכת בשביל עבודתו בתחבורה ציבורית שיש שם דוחק וצפיפות?**

יתחזק להסיח דעתו ויהרהר בדברי תורה.

**איסור ייחוד**

1. **מהו איסור ייחוד?**איסור ייחוד- איסור על איש ואישה שאינם נשואים להיות במקום בו אנשים אחרים אינם באים אליו ואינם יכולים לראותם, כגון בבית נעול, או בלילה במקום חשוך.
2. **מדוע איסור ייחוד הוא הגורם הגדול לעבור על איסורי עריות?**

אמרו חכמים:"גזל ועריות נפשו של אדם מתאווה להן ומחמדתן". בכל קהל ובכל זמן יש פריצות בעריות ולכן צריך להרגיל עצמו בקדושה יתרה ומחשבה טהורה כדי להינצל מהן.

1. **עם מי מותר להתייחד והוא בכלל איסורי עריות?**

אמא ובן, אבא ובת, בעל עם אשתו נידה.

1. **מנין איסור ייחוד של איש עם אישה האסורה עליו באיסורי עריות?**

לפי ספר החינוך אסור מהתורה. לפי הרמב"ם אסור מפי הקבלה.

1. **כתבי שני מצבים האסורים משום ייחוד.**

א. ייחוד של איש ואישה מעל גיל 12- אסור מהתורה

ב. ייחוד של איש וילדה עד גיל 12- אסור מדרבנן

ג. ייחוד של איש אחד ו2 נשים- אסור מדרבנן.

1. **כתבי שני מצבים שהתירו לבן ובת לשבת ביחד.**

א. פתח פתוח- דלת הפתוחה לרשות הרבים.

ב. שומר- כלומר במקום שיש מישהו נוסף מותר להתייחד עם אישה , כגון כשיש שם ילד או ילדה מעל גיל 5 .

ג. מכונית- מותרת נסיעה ביחד במכונית כשניתן לראות מה קורה במכונית או באור יום, או שיש פנסי רחוב.

**שחיה מעורבת וריקודים מעורבים/עמ' 44-48**

1. **הרב צבי יהודה מתייחס לשאלה - למה לאסור על רחצה מעורבת והרי כל החבר'ה שוחים מעורב, וכד'. הסבירי את דבריו**

אומר הרב צבי יהודה שההרגל איננו תירוץ מול דבר אסור. ההבנה הישרה והברורה גורסת כי מדובר בסיטואציה לא צנועה המעוררת את היצר ולכן היא אסורה.

את האמירה כי 'כנגד היצר חונן האדם בדעת' ניתן להבין כי לפעמים חיזוק ההכרה והתודעה מה נכון וראוי לעשות יכולה לעזור בשינוי הרגלים ומעשים שליליים.

1. **מדוע אסור לרקוד ריקודים מעורבים?**

הבן איש חי: גם מצב בו נשים רוקדות לבד, לעיני גברים הוא אסור משום שיש בכך גירוי של היצר הרע (לכן יש לשים מחיצה בין הרוקדים לרוקדות)

הראי"ה קוק: האיסור על ריקודים מעורבים מהותו הוא נתינת כבוד וערך לנשים ואי הפיכתן לאובייקט מיני וחיצוני גרידא.

**על התשובה**

1. **היחס ל"נפילה" הוא בעל שני פנים-כתבי והסבירי אותם.**

האחד צער עמוק ורצון לשוב בתשובה, והשני הבנה שהנפילה והקימה ממנה

היא חלק ממהלך החיים הרגיל של רוב בני האדם, כל אחד על פי מדרגתו.

1. **דרכים שונות להתמודדות עם היצר כתבי אותן.**

תפילה, לימוד תורה, קשר חברי קרוב, חיובי ומחזק, התייעצות עם אדם קרוב, קשר לדמות תורנית מחזקת, פעילות התנדבותית קבועה, פעילות ספורטיבית וכד'.

פעמים רבות הנפילות בתחום זה גורמות לייאוש, לאובדן האמון העצמי ולהידרדרות כללית.

חשוב להדגיש שוב ושוב שגם מי שנפל בתחום זה יכול לקום ולהתחיל מחדש, וכמו כן שיכול אדם להיות צדיק וטוב וישר בהרבה מאד תחומים בעבודת ה' ובתחום המיני ליפול, ואין הדבר אומר שהוא לא רצוי לפני ה' ושאין משמעות לכל מעשיו בתחומים האחרים.

כמו כן כל מאמץ קטן וכל השתדלות בתחום זה, כל התגברות היא יקרה בעיני הקב"ה ומשמעותה רבה.העולם היום כל כך מלא בפריצות ובלגיטימציה לחוסר צניעות, כך שההתמודדות בתחום העריות היא באמת לא פשוטה .

1. **הרב הוטנר בדבריו מעלה על נס את המאבק וההתמודדות, המגדילים את האדם ומסייעים בהתעלותו הסבירי כיצד זה עולה ממכתבו?**

הרב הוטנר בדבריו מזכיר את המדרש מתחיל הפרק על טוב מאד זה יצר הרע ואומר כך: אהובי, הנני לוחץ אותך אל לבבי, ולוחש באזניך, כי אילו היה מכתבך מספר לי אודות המצוות ומעשים טובים שלך הייתי אומר כי זהו מכתב טוב. עכשו שמכתבך מספר על דבר ירידות ונפילות ומכשולים, הנני אומר שקבלתי מכתב טוב מאד.

1. **כיצד משיב הרב אלישע אבינר לשאלה שכותרתה "נכשלתי"?**

הרב מתייחס בדבריו בעיקר לייאוש, האורב לפתחו של כל חוטא, ומחזק את האדם שיאמין בטוב שבו וישמח בהיותו שואף לטוב, וימשיך להאמין, להתפלל, לקוות ולהתאמץ.

1. **"קברניט אינו נוטש את ספינתו בעת שהגלים סוערים הוא חותר בהתמדה אל החוף", איך מסביר עפ"י משל זה הרב אלישע אבינר למי שנפל בחטא וחושב שלא יצליח לחזור למוטב?**

אדם שמתייסר על נפילותיו, כואב ומתבייש סימן שנפשו לא לקתה לגמרי, יש בו שאיפה להתקדמות, ואל לו להתייחס לעצמו כרשע או כופה, אלא כצדיק שמנסה לקום, ואסור להתייאש באמצע, גם אם יש נפילות, אלא לשאוף ולהתקדם עד שיגיע לדרך הישר כאותו קברניט…

1. **"רעה חולה היא אצלנו, שכאשר מתעסקים אנו בצדדי השלֵמות של גדולינו, הננו מטפלים בסיכום האחרון של מעלתם"(הרב יצחק הוטנר). הרב יצחק הוטנר מצביע בדבריו על "רעה חולה". הסבר מהי "רעה חולה" זו, ומהי לדעתו הדרך הראויה ללמוד ממעשיהם של גדולי ישראל.**

הסבר "רעה חולה"- מדלגים על המאבק הפנימי שהתחולל בנפשם של גדולי ישראל, וכך מתקבל הרושם שהם נולדו מושלמים בלי יצרים. הדרך הראויה ללמוד ממעשיהם של גדולי ישראל היא לחשוב על מלחמת היצר שלהם, על כל הנטיות השפלות והנמוכות. (ולראות איך הם הצליחו להתמודד מול כל זה והגיעו לאן שהגיעו)

* יש ללמוד ולקרוא מתוך הספר 2 המכתבים הכתובים בעמוד 45-48:
1. מכתב של הרב יצחק הוטנר
2. מכתב של הרב אלישע אבינר

**נקודות מרכזיות במכתבו של הרב יצחק הוטנר:**

* גם הצדיקים הגדולים נלחמו עם יצר הרע שלהם עד שהגיעו לרמתם הרוחנית הגבוהה.
* הפסד בקרב אבל תנצח במלחמה- כלומר כדי לנצח את היצר צריך להתמודד מולו פעמים רבות.
* שבע יפול צדיק וקם-הקימה של הצדיק היא דרך הנפילות שלו ולא כמו שהטיפשים חושבים שהצדיק מצליח לקום אחרי כל נפילה. כלומר כדי לגדול צריך נפילות.
* המכתב שמספר על ירידות ונפילות הוא מכתב טוב מאוד כי הוא מעיד שיש בתוכך רצון להיות גדול.

**נקודות מרכזיות במכתבו של הרב אלישע אבינר:**

* המלחמה עם היצר קשה ולא תמיד מנצחים אבל כל עוד אדם מתייסר כואב ומתבייש על נפילותיו סימן שנפשו לא לקתה לגמרי ויש לו עדיין אמונה בה' ושאיפה לחזור לקדושה.

"כיון שעבר אדם עבירה ושנה בה (וחזר עליה), נעשית לו כהיתר". אבל במקרה זה העבירה לא הפכה להרגל כי אתה עדיין מתבייש ממנה ורוצה להסתלק ממנה.

* אדם ששואף לטוב אך עדיין אוחז ברע יש לו בלבול בזהות וקרע פנימי ולכן הוא לא רגוע. יש כאלה שלא מתמודדים עם זה ופשוט בוחרים לשקוי לגמרי ברע אבל הם טועים כי השאיפה לקדושה לא נמחקה והיא תתעורר בעתיד.
* לעתיד לבא הקב"ה ישחט את יצר הרע בפני הצדיקים ובפני הרשעים. הללו בוכים והללו בוכים. הצדיקים בוכים כי נזכרים בצער ובקשיים שהיו להם לכבוש את יצר הרע וזה נדמה להם כהר גבוה. לעומתם הרשעים בוכים כי הם מצטערים שלא הכניעו את יצר הרע כי עכשיו הוא נראה להם כחוט דק שהיה אפשר בקלות לנצח.
* אל תתייאש. כאשר מטפסים על הר גבוה לפעמים מחליקים ונופלים אחורה. אבל לא צריך להתייאש אלא להמשיך ולעלות למעלה.
* כל הגדול מחברו יצרו גדול ממנו. כלומר אין שיויון בין בני האדם בכל הקשור לניסיונות.
* קברניט (רב חובל) לא נוטש את ספינתו בעת שהגלים סוערים. הוא חותר בהתמדה אל החוף.

**פרק ג: מתי להינשא**

1. **המשנה במסכת אבות קובעת כי גיל שמונה עשרה הוא הגיל המתאים לנישואין. לפי משנה זו מה קודם לנישואין ומה לאחר הנישואין? האם כך נוהגים בימינו?**

קודם לנישואין: "בן חמש עשרה לתלמוד" - לימוד תורה,

הנישואין :"בן שמונה עשרה לחופה"-להתחתן

ולאחר הנישואין: "בן עשרים לרדוף", אחר המזונות והפרנסה.

ניתן לראות כאן הצעה לסדר כרונולוגי ראוי של הדברים: לימוד תורה ובניית האישיות הרוחנית, ואז נישואין ובניית היציבות הכלכלית.

על אף הקביעה הברורה במשנה, חכמים לא פסקו שגיל שמונה עשרה הוא גיל מחייב. הרמ"א כותב שבימינו לא נהגו לכוף (לחייב) על זה.

1. **מה הם השיקולים בבחירת בן זוג?**

א. נישואין בשלות נפשית: בשלות רגשית ונפשית ליצירת קשר, לכניסה למחויבות ולבחירה מודעת של בן הזוג.

ב. נישואין ולימוד תורה: יכולת בני הזוג לבסס את עולמם הרוחני ויכולתו של האיש ללמוד תורה עם ולקראת חיי הנישואין.

ג. נישואין ופרנסה: הצורך בפרנסה ואחריות כלכלית בבניית הבית.

ד. נישואין והרהורי עבירה: התמודדות עם הרהורי עבירה (התמודדויות הקשורות במתח בין המינים) אם אדם מאחר להתחתן וגם בתוך חיי הנישואין.

**נישואין ובשלות נפשית**

1. **האם אדם יכול לקדש אישה על ידי שליח ומה קבעו חכמים בנושא זה?**

מבחינה הלכתית האפשרות הזו קיימת, אולם חכמים קובעים: "מצוה בו יותר מבשלוחו"- כלומר עדיף שאדם יקדש את אשתו בעצמו ולא ע"י שליח מתוך אהבה, מסירות וריצוי.

1. **אמר רב יהודה (בשם רב): "אסור לאדם לקדש את אשתו עד שיראנה" לא רק שעדיף לא לקדש ע"י שליח, אלא אסור לאדם לקדש את אשתו באופן עקיף בלי שראה אותה קודם בעיניו. הסבירי מדוע?**

החיבור ביניהם צריך להיווצר מתוך חיבה והתקשרות אישית. רב מבסס את דבריו על הפסוק 'ואהבת לרעך כמוך'. ניתן להבין זאת בשני אופנים:

א. "שמא יראה בה דבר מגונה ותתגנה עליו"- אם אדם לא יראה את כלתו לפני הנישואין, יכול להיווצר מצב שכשהוא יראה אותה לראשונה משהו במראה החיצוני לא ימצא חן בעיניו, או אף במראה הפנימי- בהתנהגות, במידות בדרך התנהלותה, והיא תתגנה בעיניו והוא יפגע בה או אף יגרש אותה בשל כך ופגיעה זו היא עבירה על 'ואהבת לרעך כמוך'. הראיה המדוברת איננה רק במובן החיצוני, אלא היכרות טובה ומעמיקה. ההיכרות היא כמובן הדדית. גם האשה צריכה להכיר היטב את האיש איתו היא עומדת להתחתן, כדי שלא יווצר מצב שהיא לא תהיה שמחה ומרוצה מהזוגיות שלה.

ב. יש כאן אמירה עקרונית באשר למהות הנישואין. תמצית הנישואין היא קיום מצוות ואהבת לרעך כמוך. במוקד הנישואין עומדת האהבה שבין בני הזוג, ולכן חשוב להקפיד על הדרך בה נוצר הקשר בין בני הזוג. היא מבוססת לאחר ראיה- היכרות הדדית ומציאת חן, ומתוך רצון והסכמה של שניהם לבנות יחד את ביתם באהבה.

1. **מה הקשר בין נישואין לבשלות נפשית?**

היכולת לבחור, היכולת להכריע עם מי אני רוצה להינשא ולקבל החלטה זו בצורה שקולה, דורשת בגרות. מעבר לכך, יצירת קשר זוגי המושתת על אהבה וחיבה דורשת מיומנויות ויכולת של התקשרות שהן מיומנויות שאדם מפתח ורוכש במהלך התבגרותו, כעד לעמידתו כאדם עצמאי היכול להתנהל כראוי בקשר זוגי.

1. **הרב אלישע אבינר מסביר את השינויים שהתרחשו במהלך הדורות והביאו לכך שכיום בד"כ בחור בן שמונה עשרה אינו בשל עדיין לנישואין. הסבירי אותם.**

א. חלו שינויים נפשיים ותרבותיים שבעקבותיהם חסרה לנערים בגיל 18 בגרות רגשית ואחריות לנהל משפחה. בעבר, נערים בגיל זה כבר היו שותפים מלאים בכלכלת הבית ונטלו אחריות חלקית בניהולו כך שהתהליכים הנפשיים היו מואצים.

ב. חלו שינויים במבנה המשפחה וברמת הציפיות של כל אחד מבן זוגו ולכן נדרשת כיום בגרות רגשית מפותחת מאוד כדי להצליח בנישואין. הציפיות של בני זוג מקשר זוגי כיום הן גבוהות מבעבר ולכן יש להיכנס לקשר זוגי עם יכולות גבוהות יותר ליצירת קשר עמוק ומשמעותי.

**נישואין ולימוד תורה**

1. **למה ראוי שיקדיש יהודי בוגר, את חייו : לימוד תורה, או פיתוח וטיפוח משפחה ? (שתיהן מצוות עשה)**

**במילים אחרות מה קודם למה- לימוד תורה או נשיאת אישה?**

הרמב"ם פסק שאם אדם חושש שהנישואין יצרו עבורו טרדות שיגרמו לו להתבטל מלימוד תורה מותר לו לדחותם ע"פ הכלל "העוסק במצוה פטור מן המצוה" (מה גם שיש כאן השהיית מצוה ולא ביטולה). בהלכה הבאה מביא הרמב"ם את דמותו של בן עזאי כדוגמא לאדם שבחר בהתמסרות מוחלטת ללימוד התורה על חשבון הקמת משפחה. על פי הרמב"ם דרך זו מותרת ליחידים ("אין בה עוון") וכמובן שהיא מותרת רק למי שיצרו אינו מתגבר עליו, כלומר הוא מצליח ללמוד תורה בטהרה ללא הרהורי עבירה למרות שאינו נשוי.

1. **מה הקשר בין נישואין ולימוד תורה בימינו?**

בימינו לימוד התורה ובניית מסד רוחני הם דבר חשוב ומשותף הן לאיש והן לאישה, כל אחד בדרכו. מעבר לכך שחשוב שכל אחד מהם ישקיע בבנייה הרוחנית ובלימוד התורה לפני הנישואין, גם חיי הנישואין עצמם יכולים להיות כר פורה להתפתחות רוחנית ביחד ולחוד, ויש לשאוף לבניית בית שעבודת ה' ולימוד התורה נמצאים במרכזו.

**נישואין ופרנסה**

1. **מה הסדר הראוי-להגיע למצב כלכלי יציב ורק אח"כ להינשא או להיפך? התייחסי בתשובתך למקורות השונים בעבר ובימינו.**

עפ"י התורה,הגמרא והרמב"ם-אדם צריך לדאוג לביסוס כלכלי-"יבנה בית",יטע כרם ואח"כ ישא אישה.מטרת סדר זה לאפשר לבני הזוג להתחיל את החיים בשלווה וללא דאגות.בימינו עוברות מספר שנים עד שהאדם מגיע לבשלות מבחינה מקצועית(ש"ל\צבא,לימודים וכו').מכאן למדים שכל זוג צריך להתייחס לפני החתונה לשאלת הפרנסה-כדי שיוכלו לבנות את ביתם כראוי מתוך אחריות.

1. **מהו סדר הדברים הנכון של ההתבססות בחיים?**

בניית בית (=אשר בנה בית), מציאת פרנסה (=אשר נטע כרם) ונשיאת אישה (=אשר ארש אישה). "לימדה תורה דרך ארץ"= התורה מלמדת אותנו את הדרך הנכונה והראויה לנהוג בה בענייני העולם הזה.

לחיזוק הדרשה מביאים חז"ל את הפסוק ממשלי: "הָכֵן בַּחוּץ מְלַאכְתֶּךָ וְעַתְּדָהּ בַּשָּׂדֶה לָךְ אַחַר וּבָנִיתָ בֵיתֶךָ". לפני שאדם מקים משפחה הוא צריך לבנות לעצמו בסיס כלכלי שיאפשר לו לפרנס בכבוד את משפחתו. המילה 'ועתדה' יכולה להתפרש או מלשון עתודים= צאן ובקר (רש"י) או מלשון דאגה לעתיד (מלבי"ם)

הביטוי 'ובנית בית' מתפרש במובן הרחב שלו: הקמת משפחה- נישואין והולדת ילדים.

1. **בפסוקי הקללות (דברים כ"ח) הסדר הוא הפוך: אישה, בית כרם. כיצד מסביר הרמב"ם את הסיבה להיפוך?**

הרמב"ם מסביר את הסיבה להיפוך זה בכך שהדרך הטבעית והנכונה היא מציאת פרנסה והתבססות כלכלית ורק אח"כ בניית בית ולאחר שיש כסף ויש מקום בו ניתן לשכן משפחה- אז מגיעה העת לשאת אישה וללדת ילדים.

רק הטיפשים, כדברי הרמב"ם הם ההופכים את הסדר ונושאים אישה לפני שיש להם יכולת כלכלית לפרנס משפחה ואז הופכים להיות מחפשי עבודה תמידיים ללא יציבות כלכלית (= "יחזור לבקש אומנות") וגרוע מכך- נזקקים לצדקה ונופלים לטורח על הציבור (= "יתפרנס מן הצדקה") ולכן, ע"פ הרמב"ם זהו הסדר הכתוב בקללות דווקא, כי מי שנוהג בדרך זו לא יראה ברכה ולא תצליח דרכו. לסיום דבריו מצטט הרמב"ם פסוק מספר שמואל: "וַיְהִי דָוִד לְכָל דְּרָכָו מַשְׂכִּיל וַה' עִמּוֹ" הצלחתו של דוד והעובדה שה' היה עימו, היתה בגלל שהוא הקפיד להיות אדם ש"לכל דרכיו משכיל" פועל מתוך שכל, מתוך ההגיון. מי שבונה את חייו בסדר הנכון וההגיוני ועושה את המאמץ האנושי הנדרש מהאדם בעולם, הוא יזכה לברכת ה' ושיהיה ה' עמו. מי שמתנהל בצורה לא אחראית מבחינה כלכלית אינו יכול לסמוך על חסדי שמיים...

1. **בימינו מתעוררת השאלה מה נחשב כבסיס כלכלי מספיק להקמת בית בישראל ולנישואין?**

בשונה מימים עברו, ההכשרה המקצועית בימינו יכולה להתפרש על פני שנים ארוכות וגם קניית בית אינה דבר של מה בכך. נראה כי העיקרון המנחה צריך להיות מה שהובא בדבריו של הרמב"ם, בני זוג צריכים לדאוג שלא ליפול לטורח על הציבור ולא להגיע למצב שבגלל צעדים לא שקולים הם הקימו בית שאין לו יכולת כלכלית והם נזקקים לכספי צדקה באופן תמידי.

 **הסבר את תוכן הפסוקים שמהם למדו חז"ל שמציאת פרנסה קודמת לנישואין.**

מסדר הופעת הפסוקים של הפטורים ממלחמת רשות:

"אשר בנה בית"- לבנות בית

"אשר נטע כרם"- לטעת כרם. כלומר מלאכה שמפרנסת אותו.

"אשר ארש אישה"- להתחתן

**כתוב שיקול אחד הנוגע לימינו להקדים נישואין למציאת פרנסה.**

בשל הזמן הארוך שמושקע בלימודים ובשירות הצבאי/לאומי ועוד עוברות שנים רבות עד שאדם מגיע לבשלות מקצועית.

**נישואין והרהורי עברה**

1. **חז"ל קובעים כי הרהורי עברה קשים מעבירה.רבנו בחיי מביא שני סיבות לאמירה זו. כתבי אותן.**

א. ההרגל מביא לבסוף לידי מעשה- כשאדם רגיל לחשוב מחשבות מסויימות הוא יבוא בסופו של דבר לחטוא בזה. כלומר הרהור העבירה מעורר יותר תאווה באדם מאשר המעשה עצמו.

ב. המחשבה מטמאת את הנפש בעוד המעשה פעמים רבות נשאר חיצוני לאדם ופגיעתו פחות עמוקה ושורשית.

1. **הגמרא מתארת את נזיפתו של רב הונא ברב המנונא על כך שאינו נשוי (למרות שהיה אדם גדול בתורה). הסבירי את דבריו.**

רב המנונא לא חבש כיסוי ראש מכיון שעדיין היה רווק. לדעת רב הונא מי שלא מתחתן עד גיל עשרים כל ימיו בעבירה. הגמרא תוהה האם יתכן לומר כי כל מי שאינו נשוי הוא חוטא? והיא מסייגת את הדברים ואומרת כי הכוונה היא כי מי שלא נישא עד גיל 20 יהיה כל ימיו בהרהורי עבירה, כלומר ממחשבות מטרידות של חטא. ורב הונא לא רצה לראות את רב המנונא במצב זה שהוא נועד להרהורי עבירה.

ובהקשר זה מצטטת הגמרא את דברי רבא המתאר את הקב"ה שמצפה לנישואי האדם עד גיל עשרים ואם אינו נישא עד גיל זה הוא אומר 'תיפח עצמותיו'- סוג של קללה, נזיפה.

1. **הסבירי את הביטוי 'תיפח עצמותיו'**

היו שהסבירו על דרך הדרש, שאם אין לאדם אישה הרי חסרה לו הצלע שלקח הקב"ה מעצמותיו ובנה ממנה את האישה ולכן נאמר 'תיפח עצמותיו' שהרי ללא אישה עצמותיו חסרות...

1. **הרמב"ם פוסק כי על אדם לפעול לנישואי בנותיו כשהן מגיעות לפרקן, כלומר כשהן בשלות לנישואין הסבירי מדוע?**

כדי שלא יחטאו (="יבואו לידי זנות" ואין הכוונה בדבריו של הרמב"ם שיהפכו לזונות אלא שיחטאו בדברי עריות) או יגיעו להרהורי עברה. הרמב"ם מצטט פסוק באיוב "ופקדת נוך ולא תחטא" = אם תשגיח על ביתך אז תמנע מצב שיהיה בו חטא.

1. **כיצד מתייחס הרב אליקים לבנון למציאות של חברות בגיל תיכון ולנישואין בגיל צעיר כדרך להתמודדות עם היצר.**

הרב לבנון מדגיש בדבריו כי נישואין אינם פיתרון וכי גם לאחר הנישואין ישנן התמודדויות בתחום זה ולכן יש להתחתן מתוך בשלות ומוכנות ושהמוטיבציה להינשא לא תהיה רק הרצון להתמודד עם היצר המיני.

**20. הרב אליקים לבנון כתב שחברות בין נער לנערה אינה מומלצת והדגים זאת באמצעות משל העוסק באילנות. הדבר את המשל והנמשל.**

כשם ששני אילנות ניטעים במרחק זה מזה כדי שכל אחד מהם יוכל לצמוח ולהגיע לבשלות ראויה, ואז אפשר לקחת מהפרות הטובים של שני העצים ולהכין מרקחת מעולה. כך גם הנער והנערה יפתחו בנפרד כל אחד את אישיותו וימצו את הפוטנציאל הטמון בהם, ואז יוכלו להתחתן, בעוד כל אחד מהם מגיע לנישואין בשל באישיותו.

**פרק ד – קידושין ונישואין**

**אירוסין – קדושין - לקוחין.**

1. **כיצד נשא אדם אישה קודם מתן תורה?**

קודם מתן תורה אדם פגש אישה בשוק, אם רצו הוא והיא להינשא היה מכניס אותה לביתו, בועלה בינו בין עצמו וכך הייתה הופכת להיות אשתו.

1. **מה למדו מהפסוק" "כי יקח איש ואישה ויבא אליה"? (דברים כ'ג)**

חכמים למדו שאם אדם רוצה לשאת אישה קודם ייקח אותה – יקדש אותה בפני עדיםואחר-כך תהיה לו לאישה.

1. **בשלושה דברים האישה נקנית, פרטי והסבירי אותם.**

\*קידושי כסף – בפרוטה או שווה פרוטה, כיום בטבעת. \*קידושין בשטר- כותב לה על שטר "הרי את מקודשת לי..." ונותן לה את השטר.

\*קידושין בביאה – אומר לה בפני שני עדים "הרי את מקודשת לי בביאה זו" מכניסה חדר ובועלה בינו לבין עצמו.

1. **כיצד נקראת האישה לאחר ש"נקנית" באחד משלושת הדברים הנ"ל?**

"מקודשת" – אשת איש.

**מהו השלב הראשון שיש לו משמעות הלכתית מחייבת בקשר שבין חתן וכלה?**

שלב האירוסין=קידושין. מרגע זה אישה מקודשת.

1. **מה דין אישה מקודשת? פרטי.**

אסורה בעלה עד לנישואין ואסורה על כולם. אם רוצים לנתק את הקשר חייבים בגט, ואז היא נקראת גרושה ואסורה לכהן. אין לה זכויות של אישה נשואה, לא מקבלת מזונות, בגדים, מגורים וכו'. אם נואפת אם מישהו אחר הילדים ממנו ממזרים. אם נעלם הארוס היא עגונה.

1. **עד לתקופת הגאונים - ארכה תקופת הקידושין שנה שלמה ולאחריה היו הנישואין. מתקופת הגאונים – הקידושין והנישואין נעשים במעמד אחד מתחת לחופה. א. מה משמש כיום הפסקה בין הקידושין לנישואין?** קריאת הכתובה.

**ב. רינה ויוסי החליטו להפריד בין הקידושין לנישואין. הם ערכו את הקידושין כהלכתם ואת הנישואין דחו לעוד כמה חודשים.**

**(1) מה מעמדה ההלכתי של רינה?** מקודשת – אשת איש.

**(2) מה מעמדו ההלכתי של יוסי**? מקודש לרינה, בעלה של רינה.

**(3) האם נהגו כהלכה? נמקי.**

לא, תקנת הרבנות הראשית לישראל היא שחייבים הצמיד את הקידושין לנישואין.

1. **לאחר הקידושין (האירוסין) הכלה נקראת "ארוסה" והחתן "ארוס". כתבי שתי משמעויות הפוכות למילה "אסור".**

\*אם זוג אסור זה לזה משמע שהוא חייב להיות מרוחק ממנה ואיננו מותר לקיים איתה יחסים (אסור מן ההיבט הפיזי).

\*אסור- קשורים אחד שני מבחינה רוחנית.

1. **א. לפי ההלכה, מי רשאי לערוך חופה וקידושין?**

לפי ההלכה רשאי ערוך חופה וקידושין רב מומחה בגירושין וקידושין ומוסמך ערוך חופה וקידושין. **ב. מהי תקנת הרבנות הראשית בעניין רב העורך חופה וקידושין?** הרבנות הראשית תקנה שאת מעמד החופה יסדר אך ורק רב שהוסמך לכך מטעמה באישורה.

1. **ברכת האירוסין.**

**א.מתי היא נאמרת?**

ברכת האירוסין נאמרת בשלב הקידושין לפני שהחתן מקדש את הכלה. **ב. ברכת האירוסין מורכבת משלושה חלקים, פרטי אותם.**

1. איסור עריות.
2. איסור קשרי אישות בין המאורסים והיתר קשרי אישות אחר חופה וקידושין.
3. הסיומת של הברכה באה בטא את קדושת עם ישראל.

**ג. מי מברך את ברכת האירוסין ומדוע?** מעיקרהדין החתן יכול לברך בעצמו את ברכת האירוסין, אך מה שמקובל הוא שהרב מברך את ברכת האירוסין וזאת כדי לא לבייש את מי שאינו יודע לברך. וכן מחשש שבשל טרדת החתן לא יכוון כראוי בברכה.

1. **במשך הדורות הקפידו שהחופה והקידושין יהיו בנוכחות רבים, הסבירי מדוע.**

במשך הדורות הקפידו שהחופה והקידושין יהיו בנוכחות מניין אנשים כדי למנוע קידושי סתר ומרמה.

1. **א. "האישה נקנית בשלושה דרכים" – פרטי אותם.**

\* בכסף.

\* בשטר.

\*בביאה.

**ב. האישה קונה את עצמה בשתי דרכים – פרטי אותם.** בגט ובמיתת הבעל.

 **ג. "האישה נקנית" – הסבירי.**

שינוי במעמד האישי של האישה, היא הפכה מרווקה לאשת איש.

**ד."האישה קונה" – הסבירי.**

חוזרת למעמד של פנויה.

1. **את השורש ק.נ.ה ניתן לפרש בשתי דרכים, הסבירי.**

\* קניית חפץ.

\* יצירת מעמד חדש. משמעות זו היא המשמעות הנכונה.

1. **כתבי שלושה דברים שחייבים להתקיים כדי שהקידושין יהיו תקפים.**

\* שני עדים.

\* אמירה – "הרי את מקודשת לי..."

\* מעשה הקידושין – היום נהוג לקדש בטבעת.

1. **מה מטרת נתינת הפרוטה או השווה פרוטה לאישה בקידושין?**

מטרת נתינה זו היא ביטוי לרצינות כוונותיו של האיש המקדש את האישה בכך שהוא מעניק משהו משלו לאישה המתקדשת.

1. **כתבי שני טעמים מדוע נוהגים כיום לקדש בטבעת.**

\* להיות בידה למזכרת.

\* הטבעת היא עגולה ואין לה סוף, כך אנו מצפים שהברית בין האיש אישה תהיה ברית עולם ללא סוף.

1. **מה משמעות האמירה: "הרי את מקודשת לי"? פרטי.**

"מקודשת לי" – להיות לי, מקודשת לעולם בשבילי. או: מיוחדת לי, מזומנת לי, מקודשת לעולם בשבילי.

1. **מה ההבדל בין עדים בעדות רגילה לבין עדי קידושין?**

עדים בעדות רגילה מעידים על אירוע שקרה ואילו עדים בקידושין הם עדי קיום- ללא הנוכחות שלהם אין תוקף למעשה הקידושין.

1. **מה תפקידם של העדים בקידושין?**

א. לראות את נתינת הטבעת.

ב. לשמוע את החתן אומר :"הרי את מקודשת לי…"

וזאת כדי לתת תוקף הלכתי למעשה הקידושין.

1. **מי פסול עדות בקידושין?** הפסולים לעדות הם: קרובים ביניהם, קרובים לחתן או כלה, חרשים, עיוורים, חסרי דעת ופחות מגיל 13 ויום.
2. **מי פסול עדות בקידושין?** הפסולים לעדות הם: קרובים ביניהם, קרובים לחתן או כלה, חרשים, עיוורים, חסרי דעת ופחות מגיל 13 ויום.
3. **כתבי שתי סיבות לקריאת הכתובה בין הקידושין לנישואין.** א. הפרדה זו מאפשרת לברך שוב על כוס יין את ברכת "בורא פרי הגפן" לפני שמברכים את שאר ברכות הנישואין.

 ב. קריאת הכתובה נועדה ליצור הפרדה בין הקידושין לנישואין וכך יודעים על אופיה המיוחד של כל אחד משלבי הנישואין.

1. **"עדי הכתובה הם עדי הקידושין" – הסבירי.** העדים שחותמים על הכתובה הם גם העדים שנוכחים בקידושין ובנישואין.

**מדוע החתן מוסר את הכתובה לידי הכלה בפני שני עדים?**

כדי לצאת ידי דעות הסוברים ש"אין תוקף לשטר עד שנמסר לקונה".

**היכן נשאר שטר הכתובה?**

לדעת האשכנזים ברשות הכלה, בבית של בני הזוג.

לדעת הספרדים ברשות אם הכלה.

**מדוע כותבים וחותמים את הכותבה בשני טפסים?**
טופס אחד נמסר לכלה וטופס שני נשאר ברבנות וזאת שאם במקרה יאבד שטר הכתובה מידי הכלה- יוכלו להסתמך על שטר המופקד אצל הרבנים.

**מדוע דווקא ברגעי השיא של הנישואין עוסקים במסמך משפטי מחייב- הכתובה?**
עובדה זאת מלמדת את השיעור הראשון בזוגיות- אחריות! אהבה אמיתית אינה רומנטיקה בלבד אלא יש בה אחריות והתחייבות גדולה.

**נישואין**

1. **מהו מעשה החופה? כתבי שלוש שיטות.**

א. החתן מביא את הכלה לביתו לשם נישואין.

ב. פריסת סודר (טלית) על ראש החתן והכלה בשעת הברכה

ג. כיסוי פני הכלה בהינומה.

כיום נוהגים לפי כל השיטות בגלל הספק.

**מה מבטאת המילה "חופה"?**

כיסוי חסות והגנה. כפי שאומרת רות לבועז:"ופרשת כנפך על אמתך".

**יש מנהג שלפיו הכלה מכסה את ראשה במהלך החתונה, ויש מנהג לפיו הכלה איננה מכסה את ראשה במהלך החתונה. כתוב נימוק לכל אחד ממנהגים אלו.**

יש אומרים שחדר הייחוד במהלך החתונה משלים את הליך הנישואין ולכן הכלה צריכה לכסות את ראשה לאחר חדר הייחוד.

ויש אומרים שאין נכנסים לחדר הייחוד במהלך החתונה ולכן אין צורך בכיסוי ראש.

1. **מתי בדיוק נאמרות שבע ברכות הנישואין?** א. שבע ברכות הנישואין נאמרות מתחת לחופה אחרי קריאת הכתובה.

ב. אחרי ברכת המזון בליל הכלולות.

ג. בכל סעודה שיש בה לחם, מניין אנשים ופנים חדשות בשבעת ימי המשתה.

1. **שבע ברכות על היין מרכבות מברכה אחת על היין ועוד שש ברכות הנישואין, שהן ברכות שבל ה'. כתבי את תוכנן של שש הברכות בקצרה.**

א. "שהכל ברא לכבודו" – הכל לכבוד בורא עולם.

ב. "יוצר האדם" – הודאה לבורא עולם שברא את האדם כפרט. ג. "יוצר האדם" – יצירת הזג לאדם, זכר ונקבה.

ד. אנחנו מצפים שבורא עולם יבנה את ירושלים ובית המקדש ותהיה השמחה שלמה. ה. שמחת החתן והכלה תהיה כמו שמחת אדם וחווה.

ו. מברכים את החתן והכלה בבניין עדי עד ובשמחה.

1. **כתבי ארבעה מנהגים שנהגו בשעת החופה כדי לזכור את ירושלים.**

א. שבירת הכוס.

ב. הפסוק שאומר החתן: "אם אשכחך ירושלים תשכח ימיני..."

 ג. פני החתן והכלה לכיוון ירושלים.

ד. יש נוהגים לשים אפר על ראש החתן.

1. **האם כלה חייבת בכיסוי ראש לאחר חדר ייחוד? כתבי את הדעות השונות.**

א. יש מבנות אשכנז שנוהגות לכסות את הראש כיסוי מלא לאחר חדר הייחוד.

ב. יש שנוהגות להסתפק בהינומה כל זמן החתונה.

ג. יש הנוהגות שלא לכסות את ראשן כלל במהלך החתונה מאחר שהליך הייחוד טרם הסתיים. ד. לפי הספרדים שעושים ייחוד רק בבית, הכלה תשים כיסוי ראש רק ליום המחרת.

1. **"מצווה לשמח חתן וכלה" פרטי כיצד.** לרקוד לפניה, לומר שהיא נאה וחסודה, ומבטלים תלמוד תורה להכנסת כלה לחופה.

**ימי שבע ברכות**

**1. את שבע הברכות חוזרים ומברכים בכל סעודה שנערכת עם החתן והכלה במשך שבעת ימי המשתה. כתבי שני תנאים שצריכים להתקיים כדי ברך את שבע הברכות.** \* פנים חדשות – מי שלא היה בחתונה ולא בסעודות קודמות עם החתן והכלה.

\* מניין אנשים.

**2. "הנושא בתולה צריך לשמוח עימה שבעה ימים" פרטי כיצד.** לא יעשה מלאכה, לא ינהל משא ומתן אלא שותה ושמח עימה.

**סדר החופה**

ההורים **מוליכים את החתן לעבר הכלה, שם** מכסה **החתן את הכלה ב**הינומה **לעיני ה**עדים**.** האבות **מוליכים את** החתן **והאמהות את ה**כלה**.**

**החתן נכנס מתחת** לחופה **ואחר-כך מגיעה** הכלה**.**

הרב **מברך את ברכת האירוסין על היין,**

**ולאחר ש**החתן והכלה **טועמים מן היין החתן** מקדש **את הכלה באמירת:** הרי את מקודשת לי בטבעת זו כדת משה וישראל**".**

**החתן עונד את** הטבעת **לעיני** העדים**.**

**לאחר מכן קוראים את** הכתובה **כדי ליצור הפסק** בין הקידושין לחופה וליצור הפסק בין ברכת היין של הקידושין לבין ברכת היין של הנישואין**.**

**החתן מוסר את הכתובה** לכלה **לעיני** העדים**.**

**חותמים על** הכתובה **מתחת לחופה או לפני** החופה**.**

**מברכים** שבע ברכות **הנישואין.**

**החתן** שובר את הכוס **זכר לחורבן.**

**לסיכום:**

|  |  |  |  |
| --- | --- | --- | --- |
|  | **שידוכין** | **אירוסין** | **נישואין** |
| **המשמעות האמיתית:** | ההחלטה של החתן והכלה להינשא ומפגש עם ההורים של שני הצדדים | קידושין: \*אמירה \*שני עדים \*טבעת | חופה, שבע ברכות, כתובה |
| **כיצד אנו מכנים זאת היום** | **"אירוסין"** | **"קידושין"** | **נישואין-חופה** |

**מעמד האישה לאחר:**

|  |  |  |
| --- | --- | --- |
|  | **אסורה על-** | **האם חייב בגט** |
| **שידוכין** | **אסורה עליו ועל כולם** | **לא, אין שינוי במעמד האישה היא פנויה** |
| **קידושין** | **אסורה עליו ועל כולם** | **כן, יש שינוי במעמד האישה היא אשת איש** |
| **נישואין** | **מותרת לבעלה ואסורה על כולם** | **כן, אישה נשואה** |

**כיום הקידושין והנישואין באותו מעמד.**

**פסולי חיתון**

1. **מי הם פסולי חיתון? כתבי שתי קבוצות והדגימי.** פסולי חיתון הם איש ואישה שאסור להם להינשא זה לזו או בגלל איסור ביאה שקיים עליהם בגלל היותם עריות, או מחמת מעמד שונה. כגון: כהן שאסור בנישואין לגרושה או גיורת.
2. **מי הוא ממזר? על מי הוא נאסר?**

ממזר – שנולד מזיווג שהוא בכלל איסורי עריות. לדוגמא: אח ואחות, דודה ואחיין, אב וביתו וכו'. הממזר נאסר להינשא ליהודייה.

**נישואין אזרחיים**

1. **הגדירי מהם נישואין אזרחיים.**

נישואין אזרחיים הם נישואים שלא נעשו כדת משה וישראל.

1. **האם יש תוקף הלכתי לנישואין אזרחיים? כתבי שתי דעות ולכל דעה הביאי נימוקים.** דעה הפוטרת מגט- הדעה המקילה אומרת שאין תוקף הלכתי לנישואין האזרחיים, הנישואין לא תופסים, המעמד האישי של בני הזוג הם רווקים.

נימוקים: \* אין חשש לקידושי כסף, הטבעת שהאיש נותן לאישה לא יוצרת את הקידושין אלא היא באה כסמל בלבד לנישואין שהיו.

\* אין כאן חשש לקידושי ביאה, כיוון שהם החליטו שלא להתחתן לפי ההלכה.

הדעה שמחייבת גט- הדעה המחמירה אומרת שיש תוקף הלכתי לנישואין האזרחיים ואם הם רוצים להיפרד צריכה האישה לקבל גט מספק לחומרא.

נימוקים: \* יש חשש לקידושי כסף, כיוון שהאיש נותן לאישה טבעת.

\* יש חשש לקידושי ביאה כיוון שאין אדם עושה בעילתו בעילת זנות.

1. **כיצד נוהגים הלכה למעשה בית הדין?**

הלכה למעשה- בתי הדין דנים בכל מקרה לגופו.

העיקרון הוא שאם האיש והאישה חיו כזוג לכל דבר ורוצים עתה לפרק את הקשר ביניהם, והאישה רוצה להינשא לאחר, מחייבים את האיש לתת לה גט לחומרה. אבל אם מתן הגט יסב נזק לאישה (סירוב הבעל לתת גט) או ילדיה (חשש לממזרות), אז יפסוק בית הדין לפי השיטה שלא נותנת תוקף לנישואים אזרחיים.

**קידושי שחוק**

1. **הגדירי מהם קידושי צחוק.**

קידושי צחוק מתרחשים כאשר איש נותן טבעת לאישה בנוכחות שני עדים תוך צחוק ומשחק ואומר "הרי את מקודשת לי בטבעת זו כדת משה וישראל".

1. **מה החשש בקידושי צחוק? פרטי.**

יש חשש שהקידושין תקפים ומחמת הספק תצטרך האישה לקבל גט.

1. **כיצד על האישה להתנהג כדי למנוע תסבוכת במקרה של קידושי צחוק?**

על האישה להביע באופן ברור את התנגדותה למעשה.

**פרק ה' – מחויבויות שבין איש לאשתו**

**המחויבות הממונית**

**1. הסבירי:**

**א. "אשתו כגופו".**

"אשתו כגופו"- מיום שנישא חייב הבעל לדאוג לאשתו כמו שהוא דואג לעצמו.  **ב. "איש חונן ומלווה".**

"איש חונן ומלווה"- כלפי אשתו וילדיו חייב לתת להם כל צרכם ואפילו יותר מזה. **ג. "יכלכל דבריו במשפט".**

"יכלכל דבריו במשפט"- כלפי עצמו עליו לנהוג בצמצום ובצורה מחושבת. **ד. "אוהבה כגופו ומכבדה יותר מגופו".**

"אוהבה כגופו ומכבדה יותר מגופו"- כמו שהוא דואג לצרכיו גם כך צריך לדאוג לאשתו, אך לגבי כבוד חייב לכבדה יותר ממה שמכבד את עצמו.

**מחויבויות האיש לאישתו**

1. **כתבי והסבירי שלוש חובות הבעל לאישתו מהתורה.**

\*שארה – הבעל חייב לתת לאישה מזונות. \*כסותה – הבעל חייב לתת לאשתו מגורים ובגדים. \*עונתה – הבעל חייב לאשתו בקיום יחסים.

1. **הסבירי והדגימי את הכלל "עולה עימו ואינה יורדת" בחובות הבעל: שארה, כסותה, רפואתה וקבורתה.** "עולה עימו"- אם האישה באה ממעמד כלכלי נמוך והבעל מגבוה, הבעל חייב לתת לה לפי רמת חייו, עושרו וכבודו.

"ואינה יורדת" – אם האישה באה ממעמד כלכלי גבוה והבעל מנמוך, הבעל צריך לתת לה לפי רמת חייה כפי שהייתה בבית אביה.

כלל זה תקף בחובות הבעל הבאות לאשתו: חובת המזונות, כסות, רפואה וקבורה.

1. **כתבי והסבירי 7 התחייבויות הבעל לאשתו שהם מדברי סופרים.** \* עיקר כתובה- הבעל מתחייב לאשתו 200 זוז לבתולה ו100 זוז לבעולה. כסף זה נרשם בכתובה והאישה רשאית לקבל אותו במקרה של גירושין מחמת הבעל (כשהוא אשם בגירושין) או במות הבעל. כסף זה נועד להקשות על הבעל לגרש את אשתו ולהבטיח את מעמדה הכלכלי למשך שנה בתום הנישואין.

\*פדיון משבי- הבעל חייב לפדות את אשתו בכל מקרה בו נשללת החירות שלה, שלא תיטמע בין הגויים. \* ריפוי- במקרה שהאישה חולה הבעל חייב לדאוג לריפויה ולממן את הוצאות הריפוי. \* קבורתה- מתה האישה חייב הבעל לקבור אותה. \* מזונות האלמנה- לאחר מות הבעל האישה אינה יורשת את בעלה, אך היא זכאית להמשיך לגור בביתם ולהתפרנס מנכסי בעלה כל ימי אלמנותה.

\*מזונות היתומה- לאחר מות האבא הבנות הקטנות אינן יורשות, אך הן זכאיות להמשיך לגור ולהתפרנס מנכסי האב עד שיגדלו.

\*כתובת בנים זכרים

1. **מהו "תנאי בית דין"?**

חובות שחכמים חייבו את הבעל בעת שנשא אותה לאישה (כל חובות הבעל לאשתו הן מדרבנן).

1. **מי שלא כתב לאשתו בכתובה שהוא יקבור אותה כשתמות, האם הוא חייב לקוברה? נמקי.** כן, כיוון שזה תנאי בית דין וגם כדי שלא תתנוול הגופה.

**מחויבויות אישה לבעלה**

1. **מדוע חייבו חכמים נשים בחובות מסוימות? פרטי.**

כדי ליצור שותפות ואיזון במבנה הבית ובתפעולו, כך יימנע מצב בו יחוש האיש כי רק הוא נושא בנטל החובות בבית, וכך חלילה יבואו למריבות.

1. **כתבי ארבע זכויות הבעל מאשתו.**
2. מעשה ידיה – חובת האישה לדאוג לניהול משק הבית וגידול הילדים.
3. מציאתה – אישה שמצאה מציאה, היא שייכת לבעלה לפרנסת המשפחה.
4. הבעל יורש את אשתו לאחר מותה.
5. הבעל נהנה מפירות (מרווחים) נכסיה של האישה לצרכי המשפחה.
6. **חכמים תיקנו זכויות מול חובות. כתבי שלוש זכויות מול שלוש חובות.**
	1. מעשה ידיה כנגד מזונותיה.
	2. פירות נכסיה כנגד פדיונה.
	3. ירושתה כנגד קבורתה.
7. **ראובן נשא את דנה לאישה ולא כתב בשטר הכתובה שהוא יורש אותה במותה, כעבור 20 שנה נפטרה דנה. האם ראובן יירש את דנה? נמקי.**

כן, כל הדברים שהאישה חייבת לבעלה מרגע שנשא אותה לאישה אעפ"י שלא נכתבו בכתובה זכאי להם.

1. **המשנה במסכת כתובות מפרטת את המלאכות שהאשה עושה לבעלה. כתבי אותן.** טוחנת, אופה, מכבסת, מבשלת, מניקה את הילד, מציעה את המיטה וטווה צמר.
2. **"מעשי ידיה של האישה לבעלה". פרטי מה כלול ב"מעשי ידיה" של האישה.** חובה על האישה לנהל את הבית.
3. **"חכמים תיקנו מעשי ידי האשה כנגד מזונתיה". אשה שאינה מסוגלת לעבוד, האם בעלה חייב לה מזונות? נמקי.**

כן, חובת מזונות לאישה קודמת לחובת מעשה ידיה על כן אם אינה מסוגלת חובת האיש במזונותיה לא מתבטלת.

1. **כיצד אישה יכולה לפטור עצמה ממלאכות אלו?**א. אם מכניסה שפחות שעושות במקומה את העבודות.

ב. אם אמרה איני ניזונת ואיני עושה.

1. **כיצד חובות האשה כלפי בעלה מתממשות בימנו כאשר האשה עובדת מחוץ לביתה? פרטי.** אישה יוצאת לעבוד (ובבית נעזרת בכל מיני מכשירים חשמליים) משכורת האישה הולכת לבעל לרווחת המשפחה ולכן האישה זכאית לצפות לשותפות מלאה מצד הבעל במלאכות הבית ובגידול הילדים.

**נדוניה**

**(1) מהי נדוניה?**

הרכוש שהאישה מביאה לבית בעלה לפני הנישואין או תוך כדי נישואין, כגון כסף ירושה.  **(2) מה זכויות הבעל בנדוניה?**

\* זכאי להנות מהפירות של הנכסים לרווחת המשפחה.

**\*** יורש אותם לאחר מות האישה.

**(3) מה זכויות האישה בנדוניה?**

\* מקבלת אותם בתום הנישואין.

\*נהנת מהרווחים מסגרת המשפחה.

\* בנכסי צאן וברזל מקבלת את ערך הנכס כפי שרשום בכתובה, בנכסי מילוג בתום הנישואין אם עלה ערכם האישה מרוויחה.  **(4) "פרות הנדוניה" – הסבירי.**

רווחים מהנכסים שהאישה הביאה לנישואין או קיבלה במהלך הנישואין. פירות נכסיה לבעלה לרווחת המשפחה. **(5) רמב"ם: "לא התקינו פירות לאיש אלא כדי להרוויח בהוצאות הבית". הסבירי.** הבעל זכאי לפירות, לרווחים של נכסי אשתו לרווחת המשפחה ולא להנאות אישיות שלו. **(6) "פרות נכסיה בחייה" – הסבירי.**

הבעל זכאי להנות מפירות, מרווחי נכסי האישה שהיא חיה, כשהיא מתה הוא יורש אותה.

1. **נכסי צאן ברזל ונכסי מילוג**

|  |  |  |
| --- | --- | --- |
|  | **נכסי צאן ברזל** | **נכסי מילוג** |
| **על מי מוטלת האחריות לשמור על ערכם?** | **הבעל** | **האישה** |
| **האם ערך הנכס נרשם בכתובה?** | **כן** | **לא** |
| **עלה או ירד ערך הנכס, מי מפסיד ומי מרוויח?** | **\*ירד הנכס הפסיד \_\_הבעל\_\_****\*עלה הנכס הרוויח \_\_הבעל\_\_** | **\*ירד הנכס הפסיד \_\_\_\_האישה\_\_****\*עלה הנכס הרוויח \_\_האישה\_\_** |

**הכתובה - מבנה ומטרה**

1. **מהי כתובה?**

מסמך המפרט את התחייבות הבעל כלפי אשתו בימי הנישואים ולאחר הפסקתם.

1. **מי תיקן את הכתובה ומדוע?**

את הכתובה תיקן רבי שמעון בן שטח כדי להגן על האישה שלא תהא קלה בעיניו לגרשה.

1. **כתבי שלוש מטרות לכתובה.**
2. להקשות על הבעל לגרש את אשתו כדי שלא תהא קלה בעיניו לגרשה.
3. להבטיח את עתידה הכלכלי של האישה במקרה של גירושין או מות הבעל שלא תישאר חסרת כל.
4. הכתובה נותנת ביטחון ושלווה בקשר.
5. **כתבי שני מקרים בהם זכאית האשה לממש את הכתובה.**

לאחר הגירושין מחמת הבעל (כשהבעל אשם בגירושין) האישה זכאית לקבל את ערך הכתובה. \*במות הבעל דרשה האישה את ערך הכתובה מהיורשים וויתרה על מזונות האלמנה.

1. **מדוע אסור לאדם לשהות עם אשתו אפילו שעה אחת בלא כתובה?**

כדי שלא תהיה קלה בעיניו להוציאה.

1. **בשטר (בטופס) בכתובה ישנם ארבעה חלקים. כתבי והסבירי אותם בקצרה.** \* פתיחה- הזמן והמקום שבו נערכת החתונה ושמותיהם של בני הזוג.

התחייבות האיש לאישה- דאגה לפרנסתה, לדיור ולקיום יחסי אישות, פירוט הנדוניה שהאישה הביאה. \* שעבודים- האיש משעבד חפצים מנכסיו כדי שיוכל לשלם את ההתחייבויות בכתובה. \* קניין ושבועה- האיש מתחייב במעשה קניין לקיים את כל מה שהתחייב.

1. **מי שלא כתב כתובה, האם חייב לה עיקר כתובה בפירוק הנישואין מחמתו?** כן, חייב לה עיקר כתובה כיוון שזה תנאי בית דין שלא ניתן להסתלק ממנו.
2. **הבעל משעבד את חפציו למימוש ההתחייבות שלו בכתובה. (1) מה תיקן שמעון בן שטח בנושא זה?**

שמעון בן שטח תיקן שכל נכסי הבעל משועבדים לתשלום הכתובה.  **(2) מה הוסיפו הגאונים על שמעון בן שטח בנושא זה?**

הגאונים הוסיפו שלא רק קרקעות יהיו משועבדים לפרעון הכתובה אלא גם נכסים ניידים.

1. **כתבי 7 התחייבויות הבעל לאשתו המפורטות בכתובה.**

שארה, כסותה, עונתה, עיקר כתובה, תוספת כתובה, נדוניה ותוספת נדוניה.

1. **מהו "עיקר כתובה"?**

עיקר כתובה- הסכום הבסיסי הוא 200 זוז לבתולה ו-100 זוז לבעולה.

1. **מדוע קבעו 200 זוז לבתולה ו-100 זוז לאלמה? נמקי כל מקרה לגופו.**

200 זוז לבתולה- ההנחה הייתה כי סכום זה יספיק לכלכלת האישה במשך שנה וגם שכל בעל גם עני יוכל לעמוד בו.100 זוז לאלמנה- מאחר שמדובר באישה שיש לה בסיס כלכלי מסוים.

1. **מהי תוספת כתובה? מדוע תיקנו אותה?**

תוספת כתובה- סכום כסף נוסף שיינתן לאישה עם פירוק הנישואין. הוסיפו אותו כיוון שעיקר כתובה לא הספיק בדרך-כלל לכלכלת האישה לשנה שלמה.

1. **מדוע כיום לא מתממשת התחייבות הכתובה וכיצד ניתן להתמודד עם בעיה זו?** כיום ברוב מקרי הגירושין האיש והאישה עורכים הסכם גירושין המפרט את כל החישובים הכלכליים בין איש לאישתו, והסכומים שנזכרו בכתובה נכללים בהסכם.
2. **מהו הסכם לכבוד הדדי?**
* התחייבות הדדית שאם בני הזוג יעמדו במצב משברי, הם לא יעכבו את סיום הנישואין מעבר לזמן סביר ומקובל.
* התחייבות למאמץ לשיקום חיי הנישואין לפני החלטה סופית על גירושין.
* הסכמות ממוניות לגבי הסדרי חלוקת הרכוש בין בני זוג במצב של משבר בחיי הנישואין.

**פרק ו**

**מנהגי הבית**

**כיצד צריכים לנהוג בני זוג שכל אחד בן לעדה אחרת, האם על אחד מהשניים לוותר על מנהגי ביתו או שכל אחד יכול לנהוג כמנהג ביתו?**

העיקרון המנחה של שתי הפסיקות הבאות הינו חשיבותו של שלום הבית.

דעה א': כל אחד ואחת מבני הזוג יכול להישאר במנהגיו, כל עוד זה לא מפריע לחיי הנישואין. על האיש לאפשר לאשתו לנהוג כמנהג אבותיה ואינו יכול לכפות עליה לנהוג כמנהגו. עם זאת, במקרים בהם רואים בני הזוג כי הדבר מפריע לזוגיות, למשפחה אז ינהגו כמנהג האיש. דעה ב': האישה צריכה לנהוג כמנהגי בעלה שלא יהיו מחלוקות ביניהם. שלום הבית בא לידי ביטוי במנהג הבית המשותף.

**תקשורת בין בני זוג**

1. **כתבי אחד מהדברים החשובים כדי ליצור תקשורת טובה בין בני הזוג.**

 יצירת כלים לתקשורת כגון הקדשת זמן דרך קבע לשיחה ולדיבור בין שני בני הזוג.

2. **מהו הרווח הגדול הצומח מתקשורת טובה?**

מעבר להעברת מידע ותיאום ציפיות נוצר קשר פנימי עמוק בין איש לאשתו ששניהם יושבים בבית ומשוחחים על מה שעבר עליהם. ההקשבה היא לא כדי לצאת ידי חובה או לשפר מעשיו של בן הזוג או לערוך מבחנים אחד לשנייה אלא באמת הקשבה הנובעת מתוך רצון לשמוע כדי להשתתף ולהיות עם בן הזוג.

3. **מהי ההרגשה הרצויה של שני בני הזוג בשיח ביניהם?**

שעצם האחדות/שותפות ביניהם היא העומד במרכז החיים, היא חשובה ובעלת ערך יותר מכל ולא אומדת במבחן ולא על תנאי. בני הזוג נותנים כח זה לזה, אמון ועידוד למרות כל הקשיים מסביב.

4. **א. כתבי בקצרה את הסיפור של בבא בן בוטא עם האישה ששברה נרות על ראשו**

 **ב. מה למדנו מסיפור זה? מהם הקשיים שהיו לבני הזוג וכיצד ניתן היה להתמודד איתם?**

**א**. בן בבל נשא אישה מא"י, היו קשיים בתקשורת ביניהם לא הבינו כראוי אחד את השנייה, הבעל ביקש מאשתו לבשל לו שני עדשים (הכוונה למעט עדשים) והיא בישלה בדיוק שניים, למחרת ביקש שתבשל לו סאה הכוונה לכמות רבה והיא בישלה לו בדיוק סאה אמר לה הביאי שני אבטיחים האישה הבינה אותו אחרת והביאה לו נרות אמר לה הבעל בכעס לכי שברי אותם על ראש השער, בשער ישב בבא בן בוטא הלכה ושברה אותם על ראשו. אמר לה בבא בן בוטא מה זאת עשית וזאת השיבה את רצון בעלי, אמר לה בבא בן בוטא את עשית רצון בעלך המקום יוציא ממך שני בנים כבבא בן בוטא.

**ב.** בסיפור ראינו שפער תרבותי בין איש לאשתו הביא ליחסים עכורים ביניהם, הרקע הוא השונות בשפה בין בבל לא"י. בולט מאוד שלמרות קשיי התקשורת הם לא ניסו לברר מה הסיבה ואיך ניתן למנוע את הקשיים לכן המצב הלך והדרדר עד כדי שבירת נרות על ראש החכם בשער העיר.

ניתן להתמודד איתם ע"י תקשורת פתוחה בין בני הזוג כגון: מה כוונתך, מדוע נהגת כך. יכול למנוע אי הבנה ולגשר ביניהם.

5. **כתבי שני מקורות שבהם לומדים על חשיבות השכנת שלום בין איש לאשתו**

מקור א': בין הדברים שאדם אוכל פירותיהם בעולם הזה והקרן קיימת לעולם הבא נמצא גם הבאת שלום בין איש לאשתו.

מקור ב': הבאת שלום אפילו אם אינם רוצים, אדם צריך להטריח עצמו, לפתות אותם, לנסות להביא שלום ביניהם.

**פרק י' – גירושין**

1. **מהו "ספר כריתות"?**

ספר כריתות הוא שטר גט. הגירושין הם כתיבת שטר ונתינתו לאישה. אדם איננו יכול לגרש את אשתו בדיבור בלבד. "ספר כריתות" משמעותו כריתה, חיתוך, ניתוק הקשר ביניהם באופן מוחלט.

1. **מדוע האיש חייב לגרש את אשתו דווקא בכתב? כתבי 2 טעמים**.
2. אפשרות של גירושין בדיבור בלבד תיצור מצב של עמימות במעמדה של אשת איש. אשת איש שתזנה עם אדם אחר תוכל לומר כי היא אינה אשת איש משום שבעלה גירש אותה, וכך תרבה הפריצות בישראל.
3. חיוב הכתיבה בשטר ובנוכחות עדים, מצמצם את מקרי הגירושין מכיוון שכך האדם פועל מתוך מחשבה ושיקול דעת ואינו יכול להכריז על אשתו כמגורשת מתוך רוגז וסערת רגשות רגעיים.
4. **כיצד היו בני הזוג נפרדים קודם מתן תורה?**

לפני מתן תורה, גירושין היו לא בכתב אלא באמצעות הבעת רצון להיפרד ע"י אחד מהצדדים בליווי פעולה מעשית של פירוד.

1. **כיצד בני הזוג נפרדים לאחר מתן תורה?**

לאחר מתן תורה, ניתן להתגרש בכתב בלבד ורק הבעל יכול לגרש ובתנאים מסוימים. וזאת כדי לבצר ולחזק את חיי המשפחה וקדושתה.

1. **א. לפי ההלכה היכן יגדלו הילדים לאחר הגירושין?**
2. **כתבי עוד שני עקרונות לקביעה היכן יגדלו ילדים לאחר הגירושין?**
3. עד גיל 6 יהיו בחזקת אימם, ומעבר לגיל 6- בנות אצל האם, ובנים אצל האב (אם רצונם בכך).
4. עקרון ראשון - הדבר המשמעותי ביותר הוא לברר ולראות **מהי טובת הילד**, הן מבחינה רוחנית והן מבחינה גשמית ולפי זה לקבוע היכן עדיף שהוא יגדל. ורק אם אין עדיפות ברורה לאחד הצדדים, ינהגו כעיקרון ההלכתי של גידול הילדים אצל האם עד גיל 6 ומעבר לכך בנות עם אימן ובנים עם אביהם.

עקרון שני - דמות האב חשובה מאד לגידול הילדים וחשוב למצוא את הדרך לשמירת קשר משמעותי בין האב לילדיו, הן מהבחינה החינוכית של התוויית דרך התורה והמצוות והן מהצד הנפשי הפשוט של קשר אב וילדיו, לטובת כל הצדדים.

1. **א**. **כתבי את האגדה המתארת את אהרון הכהן משכין שלום בין איש לאשתו.**

א. במדרש ניתן לראות את מאמציו הרבים של אהרן הכהן הגדול, שהיה "אוהב שלום ורודף שלום" מתאמץ להשכין שלום בין איש לאשתו השרויים במריבה ביניהם. הוא מטריח עצמו והולך לכל אחד מבני הזוג לברר מהי סיבת כעסו על בן הזוג, נותן מקום לדבריו ולא סותר אותו ומבטיח בשם השני שהפגיעה לא תשנה.

1. **לפי דין תורה מי מגרש את מי? מהי תקנת רבנו גרשום בנושא הגירושין ומה מטרתה?**

מדין תורה האיש הוא המגרש את האישה. רבנו גרשום תיקן שהאיש לא יכול לגרש האישה בעל כרחה והוא חייב לקבל הסכמתה לגירושין. תקנה זו נועדה "להשוות כח האישה לכח האיש" לתת מקום לשאלת הרצון וההסכמה להתגרש של שניהם.

1. **כיצד למדנו מדוד המלך ואבישג השונמית שלא פשוט לאדם לגרש את אשתו?**

מדוד המלך שרצה להינשא לאבישג השונמית, והיה מנוע מכך בגלל הציווי: "לא ירבה לו נשים". למרות רצונו, התירו לו רק להתייחד עם אבישג (למרות שייחוד עם פנויה אסור) ולא התירו לו לגרש אחת מנשותיו ולשאת את אבישג.

1. **מהו גט מעושה?**

כאשר בית הדין מחייב את האיש לתת גט לאשתו על אף שהוא אינו מעוניין בך.

1. **מה מעמד האישה כשהאיש מסרב לגרשה?**

נשארת נשואה לבעל בעל כורחה כמו עגונה.

1. **מהו היתר 100 רבנים?**

כאשר האישה מסרבת להתגרש הבעל יכול לקבל היתר 100 רבנים ולשאת אישה שניה.

1. **מהן הרחקות דרבנו תם ומה מטרתן?**

שימוש בסנקציות כגון נידוי, מאסר, מניעת יציאה מהארץ ועוד. כדי לשכנע את הבעל הסרבן לתת גט.

1. **מי מוסמך לכתוב גט? ומדוע?**

רק דיין או רב המוסמך בהלכות אלו כדי למנוע מצב בו יינתן גט פסול שאין לו תוקף הלכתי והאישה תישאר אשת איש ותבוא לחטוא בחושבה שהיא גרושה.

1. **מהו הסכם קדם נישואין?**

הסכם ממון או הסכם לכבוד הדדי שנועד להסדיר בין בני הזוג את ענייני הרכוש במקרה של גירושין וכך לא יעכבו את סיום הנישואין מעבר לזמן סביר. כמו כן ההסכם כולל הסכמה של שניהם להשתתף בטיפול זוגי.

1. **מהו ייבום? ומהי חליצה?**

ייבום- מי שמת ולא השאיר אחריו ילדים אחיו יישא את האלמנה לאישה כדי להקים שם לאחיו, הילד שייולד יחשב כממשיך השושלת של האח המת.

חליצה- מטרתה לנתק קשר בין האלמנה לאח בעלה, מתייצבת בפני בית דין חולצת את נעל היבם (אח בעלה) כאות לכך שפוטרת אותו מלשאת אותה לאישה, יורקת על הארץ ואומרת ככה יעשה לאיש אשר לא יבנה את בית אחיו.

1. **האם מצוות ייבום נוהגת בימינו?**

הרבנות הראשית לישראל תיקנה שבמצב שאדם נפטר ללא ילדים מתבצעת חליצה ואין מקיימים כיום מצוות ייבום.

1. **מהי אישה עגונה?**

אישה שבעלה נעלם לא עקבות ולא נתן לה גט ולא יודעים אם הוא חי.

1. **מה מעמדה של אישה עגונה?**

 לא יכולה להקים משפחה חדשה, כיוון שעדיין קשורה לבעלה ומנועה מלהינשא לאחר, תהיה מותרת לאחר רק אם יימצא הבעל ויתן לה גט או אם יתברר בוודאות גמורה שהבעל מת.

1. **כתבי שתי הקלות בדיני עדות כדי להתיר אישה מעגינות.**
2. ניתן לקבל עדות של עד אחד.
3. ניתן לקבל עדות של אישה.
4. **כתבי 3 מקרים מפורסמים של נשים עגונות**
5. לאחר השואה כאשר נשים לא ידעו מה עלה בגורל בעליהן.
6. בעקבות מלחמת השחרור ויוה"כ שחיילים נעדרו.
7. בעקבות אסון צוללת דקר שגופות החיילים לא נמצאו.

**21. הדגם מספור אחד שלמדת מהי השכנת שלום בית בין איש לאשתו באמצעות אדם שלישי .**

אהרון הכהן היה מדבר עם כל אחד מבני הזוג בנפרד , וערב להתנהגות של כל אחד מהם , ובזכות מעשהו של אהרון הם היו חוזרים לחיות יחד .

**22. מהי תקנת רבינו גרשום בעניין גירושין , ומדוע הוא תיקן תקנה זו ?**

תקנת רבינו גרשום - אין לגרש אישה בעל כרחה , רבינו גרשום תיקן תקנה זו כי ראה שהדור פרוץ ויש שמזלזלים בבנות ישראל בזריקת גט .

**23 . א. כתוב את הפיתרון של בית הדין בנוגע למקרים קיצוניים שבהם אישה מסרבת לקבל גט ?**

 **ב. על פי החוק במדינת ישראל כתוב 3 מגבלות (סנקציות) שאפשר להטיל על בעל המסרב לתת גט !**

 א. היתר מאה רבנים לשאת אשה שנייה ( ופטור מהתחיבויותיו לאשה הראשונה )

 ב. עונש מאסר , שלילת האפשרות לצאת מהארץ , שלילת האפשרות להוציא או לחדש דרכון , שלילת האפשרות לקבל,להחזיק, לחדש רישיון נהיגה , השעיה מעבודה , שלילת רישיון עסק או רישיון עבודה , הגבלת חשבון הבנק .

**24. כתוב שני פרטים שנכללים ב"הסכם לכבוד הדדי"**

* התחייבות הדדית שאם בני הזוג יעמדו בפני מצב משברי , הם לא יעכבו את סיום הנישואים מעבר לזמן סביר ומקובל .
* התחייבות למאמץ בשיקום חיי הנחשואין לפני החלטה סופית על גירושין
* הסכמות ממוניות לגבי הסדרי חלוקת הרכוש בין בני הזוג במצב של משבר בחיי הנישואים .

**פרק יב'- התנהלותה של המשפחה**

**שותפות בני הזוג בהנהגת הבית**

**1. ע"פ הרלב"ג, מדוע יעקב אבינו סיפר לנשותיו את כל עברו לפני שביקש לחזור לארצו, והרי יכול היה לומר "ה' ציווה אותי לחזור" ודי?**

כשאדם רוצה דבר מסויים לא יאמר לאשתו "עשי כך" אלא יתייעץ איתה ומתוך כך גם היא תרצה לעשות את רצונו

**2.** הרב שלמה אבינר:

**א. "השותפות היא האידאל הגדול ביותר בין בני האדם." כיצד לומד הרב אבינר זאת?**

 "תלמידי חכמים מרבים שלום בעולם". איננו רוצים להיות בודדים אלא להיות עם הבריות בשלום.

ב. **מהי חשיבות השיח ביצירת השותפות בין בני זוג?**

זה יוצר מודעות לצרכים של בן/בת הזוג, וכך הקשרבין בני הזוג מעמיק והאדם מודע יותר לצרכים שלו.

**3. כשהציעו לר' אלעזר בן עזריה להיות נשיא הוא ביקש להתייעץ עם אשתו, כיצד מסביר הרב קוק את בקשתו זו של ר' אלעזר בן עזריה?**

כיוון שמשרה של נשיא דורשת השקעה רבה וזה בא גם על חשבון אשתו, לכן לא יכול לקבל החלטה כזו ללא הסכמת אשתו.

**4. בן סורר ומורה, רש"ר הירש.**

**א. האם בן סורר ומורה זו הלכה שיכולה להתקיים במציאות? למה נכתבה בתורה?**

אינה יכולה להתקיים. נכתבה כדי לתת שכר למי שלומד אותה וללמד אותנו כיצד עלינו לחנך.

**ב. מה לומד רש"ר הירש מהמילים בפסוקים :"איננו שומע בקול אביו ובקול אימו"?**

שההורים צריכים לשדר מסר אחיד, [אם כל אחד אומר משהו אחר אז הילד מבולבל] . בן סורר ומורה הוא כל כך גרוע כיוון שלא מקשיב להוריו אפילו שמדברים במסר אחיד כלפיו

**5. א. כשחכמים הציעו לר' אלעזר בן עזריה להתמנות לנשיאות , הוא ביקש להיוועץ באשתו , מדוע ?**

 **ב. חז"ל למדו שדין בן סורר ומורה מתקיים רק אם ההורים שווים "בקול ובמראה ובקומה" , מהו המסר החינוכי שלמדו מכאן המפרשים ?**

 א. מינוי לנשיאות מחייב את הנשיא להיעדרות מרובה מן הבית וייחוד זמן לציבור בכל נפשו ומאודו על חשבון הזמן עם אשתו ובני הבית האחרים , כל פגיעה כזאת באשתו מחייבת הסכמה מצידה ואז היא גם תוכל לעזור לו .

 ב. המסר החינוכי : הורים שרוצים לחנך את בנם כראוי צריכים להעביר לו מסר חינוכי אחיד , ולא להציג לו דרישות סותרות ( שניהם צריכים לעמוד מול הילד באותה מידה של כובד ראש וכבוד )

**6. מה היתה התשובה של ר' אלעזר בן עזריה לאחר שחכמים ביקשו ממנו לשמש בתפקיד נשיא ?**

אלך ואתייעץ עם אנשי ביתי , עם אשתי

**7. א. "ולפי זה יהיה אמת בצד מה שיוכל העשיר לומר כוחי ועוצם ידי עשה לי את החיל הזה", מדוע יש "אמת בצד מה" בטענת העשיר ?**

 **ב. הסבר את הנאמר בתורה בנוגע לטענה זו ?**

א. כי באמת הצלחת העשיר נובעת מכישרון מיוחד שיש לו

 ב. העשיר צריך לזכור שה' הוא שנתן לו את הכישרון הזה שכתוב "וזכרת את ה' אלוקיך בי הוא הנותן לך כח לעשות חיל"

8. **"לעולם ידחק אדם עצמו ויתגלגל בצער …. ואל ישליך עצמו על הציבור. וכן ציוו חכמים ואמרו : 'עשה שבתך חול ואל תזדקק לבריות' "( רמב"ם ושו"ע ) הסבר בלשונך דברים אלו !**

 אדם צריך לעשות כל מאמץ כדי לפרנס את עצמו ואף לוותר על כל מה שמייחד את השבת מימות החול , והעיקר שלא יזדקק לתמיכה מאנשים אחרים .

**9. "כל תורה שאין עמה מלאכה סופה בטלה וגוררת עוון " - נמק קביעה זו וכתוב מה היחס הנכון בין לימוד תורה לעשיית מלאכה ?**

 נימוק הקביעה : עוני עלול לגרום לאדם לחטוא ולמרוד בה'

 היחס הנכון בין לימוד תורה לעשיית מלאכה : תורתו קבע ומלאכתו עראי (לא יעשה מלאכתו עיקר)

**10. "וזכרת את ה' אלוקיך כי הוא הנותן לך כוח לעשות חיל" - כתוב מה לומדים מן המילים המודגשות בקו בנוגע לאדם שצבר הון . בתשובתך הסבר מדוע לא נאמר 'וזכרת כי ה' אלוקיך נותן לך חיל' ?**

 לימוד מן המילים המודגשות : האדם צובר את רכושו בכוחו ובכישוריו ועליו לזכור שהקב"ה נטע בו את הכוח ואת הכישרון . אם היה כתוב 'וזכרת כי ה' אלוקיך נותן לך חיל' המשמעות היתה שלכוחותיו ולכישוריו של האדם אין כל השפעה על מצבו הכלכלי , אבל התורה כתבה "וזכרת רת ה' אלוקיך כי הוא הנותן לך **כוח לעשות** חיל"

**11. מהו העיקרון החשוב בבניין המשפחה היהודית הנלמד מן השיח שבין יעקב אבינו לנשותיו ?**

 העיקרון החשוב : יש להימנע מכפיית הדעה על בן הזוג [להשתדל לשכנעו בדברים]

**12. מהו האתגר הגדול בזוגיות – לדעת הרב אבינר וכיצד ניתן לעמוד בו?**

"השותפות" – לחיות בשלום והרמוניה!

השותפות הזוגית בקבלת החלטות היא האתגר הגדול – צריך שיהיה קשר, שיחה, הכרת תודה ומודעות בין בני הזוג ולא סכסוכים ומריבות, ליצר כמה שיותר הזדמנויות לשותפות רגישות והבנה אחד לשני.

**פרק יג'+יד' - קרבה בין איש לאשתו**

**1. הרב דב סולובייצי'ק הצביע על הבדל מהותי בין היהדות לבין הנצרות והפילוסופיה היוונית בנוגע לחיי הנישואין. מהו הבדל מהותי זה, וכיצד הוא בא לידי ביטוי במצווה זו?**

 תשובה: היהדות רואה את עבודת ה' גם בגוף הן באכילה והן בשתיה והו בצד המיני. לעומת זאת, הפילוסופיה היוונית והנצרות לא תפסו את הבחינה המוסרית בחיבור המיני. המצווה בתורה היא: " פרו ורבו" הממצוה הראשונה בתורה.

**2 .אע"פ שאשתו של אדם מותרת לו תמיד, ראוי לו לתלמיד חכם שינהיג עצמו בקדושה (רמב"ם) כתוב שתי הנהגות שמביאות לקדושה בחיי האישות?**

 לא להקל ראש. לא לנבל את פיו בשיחות. קיום יחסי אישות ברצון שניהם ובשמחה

**3.מהם שני התנאים ההכרחיים לטבילה כשרה במקווה טהרה כשר?**

א. שיהיה כל הגוף בבת אחת בתוך המים. ב. שלא יהא דבר חוצץ בין הגוף למים.

**4.המדרש שואל: "ואשה כי יזוב זוב דמה ימים רבים" והלא שבעת ימי הנידה הן ולמה קרא אותם "ימים רבים". מהי תשובת המדרש על שאלתו?**

.מכיון שבימים אלו, האישה אסורה ומרוחקת מבעלה ואלו ימים של צער הם מכונים "ימים רבים".

**5. כתוב את הפירוש המילולי של הביטוי "סוגה בשושנים" והסבר את הקשר שלו להלכות טהרת המשפחה בעם ישראל?**

"סוגה בשושנים" גדורה בשושנים. אמנם גדר של שושנים היא גדר, אך השושנים אינם מחסום של ממש. כך גם הלכות טהרת המשפחה, ההלכות יוצרות גדר כדי להישמר מן העבירה. קל לפרוץ גדר זו, ושמירתה מסורה לליבם של בני הזוג.

**6. מהי מצוות "עונה" ומדוע היא מכונה כך ?**

מצוות עונה היא הקשר הפיזי בין איש ואשתו ( חיי אישות) והיא מכונה כך מכיוון שקיומה נעשה מפרק זמן לפרק זמן .

**7. מדוע חשוב להפנות "שאלת רב" בעינייני אישות לרב שמכיר את השואל היכרות קרובה ?**

חשיבות **"שאלת רב"** : רב שמכיר את השואל היכרות טובה יביא בחשבון בתשובתו את אופיו של השואל ואת דרך ביטויו .

**8. התורה מחייבת את האיש בשלוש חובות כלפי אשתו , כתוב חובות אלו בלשונך**

החובות הם : מזונות , כסות , חיי אישות .

**9. "על כן יעזב איש את אביו ואת אמוודבק באשתו והיו לבשר אחד" "לבשר אחד" – הוולד נוצר על ידי שניהם ושם נעשה בשרם אחד " לשון רש"י , מהו ההסבר של רש"י לביטוי "בשר אחד" ?**

"בשר אחד" – רש"י : יצירה משותפת של וולד שבו ההורים נעשים בשר אחד .

**10. רמב"ןם דחה את ההסבר של רש"י לביטוי זה , מהו הנימוק של רמב"ן לדחייה זו ? מהו ההסבר של רמב"ן עצמו לביטוי זה ?**

רמב"ן דוחה את הסברו של רש"י מכיוון שהסבר זה אינו מיוחד לאדם , שכן גם לבהמות וחיות יש וולדות שבהם הם נעשים לבשר אחד .

הסברו של רמב"ן : בשר אחד הכוונה דבקות האיש באשתו בלבד , להבדיל מחיות ובהמות שאין להם נקבה אחת , שדבקים רק בה .

**11. הסבר מהי "חומרא דרבי זירא" ומדוע נקבעה חומרא זו להלכה ?**

בנות ישראל קיבלו עליהן לספור שבעה נקיים על כל ראיית דם , והיא נקבעה להלכה מפני צרות הגלות והחשש שתתמעט הידיעה להבחין היטב בין דם נידה לדם זבה ולכן השוו את הדינים לחומרא .

**12. מהי המטרה של "דיני הרחקות" בימי הנידה?**

לכוון את בני הזוג להימנע ממעשים והתנהגויות העלולים ליצור התעוררות פיזית ביניהם.

**13. בתחילה פסקו שאסור לנשים להתקשט ולהתאפר בימי הנידה ולאחר זמן התירו זאת. הסבר את הסיבה להיתר?**

סיבת ההיתר להתקשט ולהתאפר בימי הנידה כדי שלא תתגנה האישה על בעלה ויבוא לגרשנה.

**14. הקשר הפיזי בין איש לאישה מכונה בלשון נקיה "חיי אישות" ולא "יחסי מין". הסבר את ההבדל בין שני הכינויים?**

הכינוי "יחסי מין" מבטא מפגש בין שני מינים ופורקן יצרים.

הכינוי "יחסי אישות" מבטא חיים מאוחדים של שני אנשים שהם כאיש אחד ומתוך כך בשר אחד.

**15. על פי הרב סולובייצ'יק ההלכות שנוגעות לחיי אישות שבין איש לאישה "מיוסדות על עקרון פסיכולוגי והן מפליאות בפקיחותן וחדישותן". כתוב דוגמא להלכה בתחום הזה והסבר את העיקרון הפסיכולוגי שבהלכה זו?**

דוגמא 1- האיש מחוייב לחיות חיי אישות עם אשתו בהתאם לכוח גופו ותנאי עבודתו. חיי האישות הם ביטוי לאהבה ולקשר העמוק שביניהם.

דוגמא 2- אסור לקיים יחסי אישות בזמן שכרות מפני שבני הזוג צריכים להיות מרוכזים זה בזה.

דוגמא 3- אסור לקיים יחסי אישות בפרהסיה מפני שבני הזוג צריכים ליצור קשר אינטימי ועמוק ביניהם.

**ב"הצלחה רבה רבה!**

**שתזכו להקים בניין עדי עד!**